2005D0001 — ET — 01.07.2013 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 27. detsember 2004, Tšehhi Vabariigis kasutatavate searümpade liigitusmeetodite kinnitamise kohta (teatavaks tehtud numbri K(2004) 5266 all) (Ainult tšehhikeelne tekst on autentne) (2005/1/EÜ) (EÜT L 001, 4.1.2005, p.8)

Muudetud:









▼B

KOMISJONI OTSUS,

27. detsember 2004,

Tšehhi Vabariigis kasutatavate searümpade liigitusmeetodite kinnitamise kohta

(teatavaks tehtud numbri K(2004) 5266 all)

(Ainult tšehhikeelne tekst on autentne)

(2005/1/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, ( 1 ) eriti selle artikli 5 lõiget 2, ning arvestades järgmist: (1) Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised; liigitusmeetodite lubamine sõltub hinnangu statistilise vea maksimumhälbe järgimisest; see hälve määratleti komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) ( 2 ) artiklis 3. (2) Tšehhi Vabariigi valitsus taotles, et komisjon kinnitaks searümpade liigitamise neli meetodit ning esitas enne ühinemiskuupäeva toime pandud proovidissekteerimiste tulemused, esitades määruse (EMÜ) nr 2967/85 artiklis 3 sätestatud protokolli teise osa. (3) Nimetatud taotluse läbivaatamisel ilmnes, et nimetatud liigitusmeetodite kinnitamise tingimused on täidetud. (4) Liigitusmeetodite seadmete modifitseerimine pole lubatud, v.a uue komisjoni otsuse puhul, mis võetakse vastu omandatud kogemustest lähtudes; seetõttu võidakse praegune otsus tühistada. (5) Käesoleva otsusega ettenähtud meetmed on kooskõlas sealihaturu korralduskomitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Käesolevaga lubatakse searümpade liigitamiseks Tšehhi Vabariigis vastavalt määrusele (EMÜ) nr 3220/84 kasutada järgmisi meetodeid:

— liigitusmeetod, mida tuntakse nimetuse all “Zwei-Punkte-Messverfahren (ZP)” ja sellega seotud hindamismeetodid, mille üksikasjad on toodud lisa 1. osas,

— seade nimetusega “Fat-O-Meater (FOM)” ja sellega seotud hindamismeetodid, mille üksikasjad on toodud lisa 2. osas,

— seade nimetusega “Hennessy Grading Probe (HGP 4)” ja sellega seotud hindamismeetodid, mille üksikasjad on toodud lisa 3. osas,

— seade nimetusega “Ultra FOM 300” ja sellega seotud hindamismeetodid, mille üksikasjad on toodud lisa 4. osas,

▼M1

— seade nimetusega “Ultra-sound IS-D-05” ja sellega seotud hindamismeetodid, mille üksikasjad on toodud lisa 5. osas,

— seade nimetusega “Needle IS-D-15” ja sellega seotud hindamismeetodid, mille üksikasjad on toodud lisa 6. osas.

▼M1

Liigitusmeetodit “Zwei-Punkte-Messverfahren (ZP)” on lubatud kasutada ainult tapamajades, mille tapamäär ei ületa 200 siga nädalas väljendatult aasta keskmisena.

▼M3

Seadme „Ultra FOM 300” ja „Ultra-sound IS-D-05” puhul on sätestatud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikule P2 vastavaid väärtusi lisa 4. osa punktis 3 ja 5. osa punktis 3 esitatud asukohas. Mõõtmiskoha vastav märkimine peab toimuma üheaegselt mõõtmisega.

Artikkel 1a

Olenemata määruse (EÜ) nr 1234/2007 V lisa punkti B.III esimeses lõigus sätestatud standardesitusviisist võivad Tšehhi Vabariigis olla searümbad esitatud:

a) ilma kõrvadeta; kõrvad võivad olla searümpadelt eemaldatud enne kaalumist ja liigitamist. Sellise esitusviisi puhul korrigeeritakse sooja rümba registreeritud massi järgmise valemi alusel: , ning , ning

b) ilma neerurasvata, mis on eemaldatud enne kaalumist ja liigitamist. Sellise esitusviisi puhul korrigeeritakse sooja rümba registreeritud massi järgmise valemi alusel: , ning , ning

c) ilma neerurasvata, mis on eemaldatud, ning ilma kõrvadeta, mis on eemaldatud enne searümpade kaalumist ja liigitamist. Sellise esitusviisi puhul korrigeeritakse sooja rümba registreeritud massi järgmise valemi alusel: .

Artikkel 2

Lubatud seadme või liigitusmeetodite muutmine on lubatud üksnes juhul, kui muudatus on selgesõnaliselt lubatud komisjoni rakendusotsusega.

▼B

Artikkel 3

Käesolev otsus on adresseeritud Tšehhi Vabariigile.









LISA

Searümpade liigitusmeetodid Tšehhi Vabariigis

1. OSA

Zwei-Punkte-Messverfahren (ZP)

1. Searümpade liigitamiseks kasutatakse meetodit nimetusega “Zwei-Punkte-Messverfahren (ZP)”.

▼M3

2. Rümba tailihasisaldus arvutatakse järgmise valemiga: kus: Ŷ – tailiha arvestuslik protsendimäär rümbas, S – pekimõõt, keskset tuharalihast (musculus gluteus medius) katva nähtava peki (sealhulgas kamar) vähim paksus millimeetrites lükatiga mõõdetuna poolitatud rümba keskjoonel, M – lihase mõõt, lükatiga mõõdetuna millimeetrites lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel. Valem kehtib 60–120 kilogrammi kaaluvate rümpade puhul.

▼B

2. OSA

Fat-O-Meater (FOM)

1. Searümpade liigitamiseks kasutatakse seadet nimetusega “Fat-O-Meater (FOM)”.

2. Aparaat on varustatud sondiga, mille diameeter on 6 millimeetrit ja mis sisaldab Siemens SFH 950/960 tüüpi fotodioodi ning mille tegevusulatus on 3–103 millimeetrit. Mõõtmiste tulemused konverteerib hinnanguliseks tailiha sisalduseks arvuti.

▼M3

3. Rümba tailihasisaldus arvutatakse järgmise valemiga: kus: Ŷ – tailiha arvestuslik protsendimäär rümbas, S – seljapeki (sealhulgas kamar) paksus millimeetrites, mõõdetuna 6,5 cm rümba keskjoonest, teise ja kolmanda viimase ribi vahelt, M – lihase paksus millimeetrites, mõõdetuna samal ajal ja samas kohas kui S. Valem kehtib 60–120 kilogrammi kaaluvate rümpade puhul.

▼B

3. OSA

Hennessy Grading Probe (HGP 4)

1. Searümpade liigitamiseks kasutatakse seadet nimetusega „Hennessy Grading Probe (HGP 4)”.

2. Aparaat on varustatud sondiga, mille diameeter on 5,95 millimeetrit (ja 6,3 mm sondi tipus oleva tera juures) ja mis sisaldab fotodioodi (Siemens LED, tüüp LYU 260-EO) ja fotodetektorit, tüüp 58 MR, ning mille tegevusulatus on 0–120 millimeetrit. Mõõtmiste tulemused konverteerib hinnanguliseks tailiha sisalduseks HGP 4 ise või sellega ühendatud arvuti.

▼M3

3. Rümba tailihasisaldus arvutatakse järgmise valemiga: kus: Ŷ – tailiha arvestuslik protsendimäär rümbas, S – seljapeki (sealhulgas kamar) paksus millimeetrites, mõõdetuna 7 cm rümba keskjoonest, kolmanda ja neljanda viimase ribi vahelt, M – lihase paksus millimeetrites, mõõdetuna samal ajal ja samas kohas kui S. Valem kehtib 60–120 kilogrammi kaaluvate rümpade puhul.

▼B

4. OSA

Ultra-FOM 300

1. Searümpade liigitamiseks kasutatakse seadet nimetusega “Ultra-FOM 300”.

2. Seade on varustatud 3,5 MHz ultrahelisondiga. Ultrahelisignaal digitaliseeritakse, salvestatakse ja töödeldakse mikroprotsessori abil. Mõõtmiste tulemused konverteeritakse arvestuslikuks tailiha sisalduseks Ultra-FOM seadme abil.

▼M3

3. Rümba tailihasisaldus arvutatakse järgmise valemiga: kus: Ŷ – tailiha arvestuslik protsendimäär rümbas, S – seljapeki (sealhulgas kamar) paksus millimeetrites, mõõdetuna 7 cm rümba keskjoonest, teise ja kolmanda viimase ribi vahelt (mõõt on tuntud nimetuse all „P2”), M – lihase paksus millimeetrites, mõõdetuna samal ajal ja samas kohas kui S. Valem kehtib 60–120 kilogrammi kaaluvate rümpade puhul.

▼M1

5. OSA

Ultra-sound IS-D-05

1. Searümpade liigitamiseks kasutatakse seadet nimetusega “Ultra-sound IS-D-05”.

2. Liigitusseade IS-D-05 on seade, millega mõõdetakse tailiha ja peki paksust, analüüsides vastuseid ultraheli impulssidele, mida edastatakse järjest rümba teatud piirkonda. Ultraheli sond skaneerib töödeldud rümpa 3 × 100 ultraheli impulsiga sagedusel 4 MHz.

▼M3

3. Rümba tailihasisaldus arvutatakse järgmise valemiga: kus: Ŷ – tailiha arvestuslik protsendimäär rümbas, S – seljapeki (sealhulgas kamar) paksus millimeetrites, mõõdetuna 7 cm rümba keskjoonest, teise ja kolmanda viimase ribi vahelt (mõõt on tuntud nimetuse all „P2”), M – lihase paksus millimeetrites, mõõdetuna samal ajal ja samas kohas kui S. Valem kehtib 60–120 kilogrammi kaaluvate rümpade puhul.

▼M1

6. OSA

Needle IS-D-15

1. Searümpade liigitamiseks kasutatakse seadet nimetusega “Needle IS-D-15”.

2. Liigitusseade IS-D-15 on seade, milles kasutatakse teravat nõelsondi, mis torgatakse rümba teatud piirkonda; torke sügavus on umbes 140 mm. Nõela taga asub eriline optiline seade, mis valgustab optilise kanali kaudu ümbritsevat kude või piirkonda ja skaneerib peegelduva valgusenergia kindlaksmääratud lainepikkusega. Terminal on varustatud täpse kontaktivaba mõõteseadmega, mis määrab antud torke sügavuse 46 mikromeetrise täpsusega.

▼M3

3. Rümba tailihasisaldus arvutatakse järgmise valemiga: kus: Ŷ – tailiha arvestuslik protsendimäär rümbas, S – seljapeki (sealhulgas kamar) paksus millimeetrites, mõõdetuna 7,5 cm rümba keskjoonest, teise ja kolmanda viimase ribi vahelt, M – lihase paksus millimeetrites, mõõdetuna samal ajal ja samas kohas kui S. Valem kehtib 60–120 kilogrammi kaaluvate rümpade puhul.